Islam Tidak Tertegak Dengan Kata-Kata 

Oleh: Muhammad Ahmad Rasyid 

Masyarakat di setiap darsawarsa adalah reflaksi kepada keperibadian kumpulan 
yang memimpin manusia dalam period tersebut, melebihi reflaksi undang-undang yang 
digubal untuk menyusun kehidupan dalam aspek-aspek politik, ekonomi dan 
kemasyarakatan. 

Fenomena ini disebabkan oleh dua perkara: 

1. Kefahaman, akhlak, dan tabiat memberi kesan-kesan spritual yang lebih mendalam 
daripada arahan yang dipaksa agar dilaksananakan melalui kekuatan seperti 
penguatkuasaan undang-undang. Ia juga menanamkan pengertian tauladan yang tidak 
boleh digarap oleh kekuasaan. 

2. Falsafah, kesusasteraan, dailog dan hujah fiiqaha’ mengetuk pasak akal, perasaan dan 
roh, lalu meninggalkannya dalam pendirian menerima atau menolak. Ketegasan yang 
kaku tidak pernah berupaya untuk menakluk hati, dan juga tidak ada tempat untuk rasa 
kasih dan cita. 

Dari sini dapat diketahui bahawa seutuh-utuh undang-undang atau syariat ialah 
undang-undang atau syariat yang disokong dibelakangnya oleh kepercayaan pemimpin 
yang melaksanakannya. Kerana helah, putar belit atau pencabulan adalah pendekatan 
yang digunakan oleh pemimpin ketika mana ia tidak mendapat sokongan. 

Oleh kerana itu tidak berlaku, Islam tanpa muslimin atau iman tanpa mukminin. 
Kehidupan Islam tidak akan terbina oleh nas syarak semata-mata, tetapi tiang-tiang Islam 
ditegakkan oleh kepimpinan daripada kalangan orang-orang yang beriman yang 
mempunyai kesan yang sepadu, dari kalangan tokoh pengurusan, politikus, ekonomis, 
industri, fuqaha’, hakim-hakim, sasterawan dan intelektual. Yang mengetuai mereka ialah 
seorang lelaki yang mengumpul semua kelebihan dan memiliki kepekaan yang syumul. 
Tidak ada peluang bagi undang-undang Islam untuk melakukan perubahan, tanpa ada 
memiliki hati yang tersengat dan menganggap perlaksanaan undang-undang Islam satu 
ibadat. 

Kefahaman ini bukanlah suatu yang baru. Tetapi ia adalah konsep lama yang telah 
dipeijelaskan oleh para fuqaha’ salaf. Kerana mereka memahami bahawa para wali Allah 
yang menolong dan membantu agama-Nya terdapat di kalangan seluruh golongan umat 
Muhammad (s.a.w.), selagi mereka tidak tergolong daripada kalangan orang yang 
melakukan bid’ah dan kefasikan yang nyata. Jadi mereka terdapat di kalangan ahli al- 
Quran dan ahli ilmu. Mereka terdapat di kalangan ahli jihad dan peperangan. Mereka 
juga terdapat dari kalangan para peniaga, ahli pertukangan dan peladang. 

Imam Ahmad Merasa Pelik 

Ketika Imam Ahmad bin Hanbal melihat dengan pandangan hatinya, beliau 
melihat berlaku penyisihan kepada orang yang thiqah (adil) sedangkan golongan yang 
tidak disenangi, ditabalkan. Memberi kedudukan kepada ahli bid’ah dan penyerahan 
tugas kepada orang yang tidak layak, beliau berkata: “Pada hari ini, jika kamu melihat 
sesuatu yang lurus betul, maka kamu hendaklah merasa hairan dan takjub kepadanya.” 

Kehairanan ini ada rasional kebenarannya . Apabila hawa nafsu telah mengatasi 
iman dalam recommendation yang dilakukan terhadap seseorang untuk satu satu jawatan 
sehingga seseorang dipuji; “alangkah berakalnya dia” , “alangkah pintarnya dia” dan 
“alangkah penyabamya dia” , sedangkan di dalam hatinya tiada keimanan sekali pun 
sebesar biji sawi. Sehingga teijadi orang-orang zalim dilantik memegang kementerian 
dan berada di pusat kuasa, serta orang-orang jahil memimpin dan mengetuai majlis-majlis 
ilmu. Sehingga para ahli sejarah bersepakat bahawa punca segala fenomena kelemahan 
umat Islam adalah pada kecacatan sifat para perlaksana. 

Iktibar Daripada Tragedi 

Tragedi keruntuhan Daulah Abbasiyyah tidak berlaku melainkan sebagai natijah 
semulajadi daripada keadaan penyelewengan yang telah mencapai kemuncaknya. Tiada 
siapa yang dapat memberikan peringatan dan amaran sebagaimana peringatan dan 
amaran yang telah diberikan oleh tragedi tersebut. Walaupun demikian, tragedi tersebut 
tetap menutup pintu hati orang-orang yang terselamat daripada keganasan Tatar untuk 
mengambil iktibar, seperti muslimin di Syam dan di Mesir. Oleh sebab itulah Syam dan 
Mesir menyaksikan berbagai-bagai jenis kelemahan dan kekurangan yang amat 
memeritkan. 

Ibnu al-Qayyim telah mengucapkan satu ungkapan yang bersejarah. Ia 
menggambarkan keadaan yang berlaku pada masa itu. Beliau menyimpulkan bahawa 
punca kebatilan yang dilakukan golongan batil adalah kerana tipu daya syaitan yang 
merupakan musuh manusia dan selaras dengan analisis Islam terhadap pertarungan yang 
berlaku di antara kebaikan dan keburukan, serta bersesuaian dengan akidah Islam. 

Pertembungan Islam Dan Jahiliah 

Beliau menyebut bagaimana syaitan menemui satu kumpulan pengikutnya. “Lalu 
syaitan itu membentuk daripada mereka satu kumpulan (hizb) yang menyokongnya dan 
berwala’kan kepadanya dengan membelakangi Tuhan mereka yang sebenar (Allah). 
Mereka telah menjadi musuh kepada Tuhan mereka yang sebenar bersama dengan 
syaitan yang memangpun sudah menjadi musuh kepada Tuhannya. Mereka menyeru 
kepada kemurkaan-Nya. Mencacat cederakan rububiyyah, uluhiyyah dan keesaan-Nya. 
Mereka mencela dan mendustakan-Nya. Mereka memfitnah dan menyusahkan para wali- 
Nya dengan berbagai-bagai jenis kesusahan. Mereka berusaha untuk menghapuskan para 
wali-Nya daripada kewujudan ini. Mereka juga berusaha keras untuk mendirikan satu 
negara buat mereka.” 

Apa yang menarik di dalam petikan di atas ialah beberapa perkataan dan istilah 
yang digunakan oleh Ibn al-Qayyim, seolah-olah beliau menyifatkan tabiat pertarungan 
yang sedang berlaku di antara gerakan-gerakan Islam dengan kem jahiliyyah. Beliau 
menyebut perkataan kumpulan (hizb), fitnah, kesusahan, penghapusan dan penegakan 
negara batil. Perkataan-perkataan ini menawan keprihatinan anda, agar anda memberikan 
perhatian atau tertarik kepada persamaan bentuk peperangan dan pertarungan yang 
sedang anda hadapi, sebagaimana yang telah dihadapi oleh generasi Ibn al-Qayyim dan 
sebagaimana yang telah dialami oleh kumpulan yang bersama dengan Imam Ahmad ibnu 
Hanbal (r.a.) 

Pertarungan yang kita lihat, bukanlah suatu yang baru, 

Ia adalah pelampauan, tetapi dengan nama-nama yang baru. 

Pertarungan di antara beberapa kumpulan yang saling bercakaran, 

Tetapi apabila untuk menentang agama, mereka bersatu. 

Pertarungan yang berlaku hari ini adalah pertarungan politik kepartian yang 
tersusun bagi mendirikan negara jahiliyyah. Mereka sebenarnya telah mendirikannya. 
Pertarungan mereka berterusan untuk mengekalkan kewujudan negara tersebut, untuk 
mengukuhkannya dan mendidik generasi baru di atas kekufuran. Hakikatnya ia bukanlah 
kerosakan akhlak, kejahatan dan kegilaan yang hanya boleh ditangani dengan nasihat 
(ceramah) para pendakwah sahaja. 

Dalam keadaan ini, golongan yang mempunyai ghirah (semangat) Islam dan 
akidah keimanan di setiap tempat hendaklah saling tolong menolong, menyusun tenaga 
dan strategi, menyempurnakan kekurangan tarbawi dan memperbanyakkan bilangan, di 
dalam proses melakukan ‘penyelamatan’ melalui praktis jihad politik yang tersusun untuk 
menegakkan negara Islam yang dipimpin oleh para du’at yang haraki. 

Membutakan Mata 

Setiap muslim dituntut untuk memberikan sedikit impak dan turut serta membawa 
kebaikan di dalam proses ‘penyelamatan’ ini berdasarkan kemampuannya. Tiada makna 
kehidupan seseorang yang berpendirian negatif. Dia hanya mendapat kenikmatan di 
dunia ini, dengan makan, minum dan wanita, sedang dia tidak berusaha untuk 
memperlihatkan pendiriannya terhadap ahli fikir di sekitarnya. Para politikus di kiri 
kanannya juga sedang bertarung; ada yang baik dan ada yang jahat, sedang dia hanya 
menjadi penonton sahaja. 

Sikap negatif, suka mengasingkan diri dan hanya menjadi penonton ini, adalah 
ungkapan singkat berupa sindiran yang tidak disukai oleh Abdul Rahim bin al-Ikhwah al- 
Shaibani, seorang penyair dan ahli tafsir. Beliau menganggapnya sebagai kematian. Di 
sisinya, seseorang manusia dan pedang, jika tidak memberikan sebarang kesan atau 
impak, walaupun hidup ia adalah mati, walaupun ia dihunuskan, ia adalah bersarung. 

Al-Rafie pergi lebih jauh. Beliau melihat tiada sebarang alasan bagi kewujudan 
seseorang yang berpendirian negatif. Beliau memberi amaran kepada anda tentang 
keperluan bersikap jelas dan terang. Kerana jika anda tidak menambah sesuatu (kesan 
atau impak) kepada dunia ini, maka anda adalah barang lebihan kepada dunia ini. 

Inilah keadaan orang yang disengat hatinya ketika melihat kesejukan ummat 
Islam. Sengatan itu melupakannya daripada mengingati lafaz-lafaz yang lembut. Hilang 
dari ingatannya bahawa anda tidak mampu mendengar ungkapan yang berterus terang, 
lalu dia berkeras terhadap anda sedangkan anda tidak berdaya menanggungnya! 

